દ્વારકા- ભગવાન શ્રીકૃષ્ણના જન્મોત્સવની દેશભરમાં ધામધૂમથી ઉજવણી કરવામાં કરોડો ભક્તો લીન છે ત્યારે તેઓનુ સુરક્ષા માટે પણ ગુજરાતના દ્વારિકાધીશ સહિતના તમામ મંદિરોમાં પૂર્ણ બંદોબસ્ત જોવા મળી રહ્યો છે. દ્વારકામાં દેવભૂમિ દ્વારકા પોલિસ વિભાગે ચૂસ્ત બંદોબસ્ત જગત મંદિર પરિસર અને અને સમગ્ર દ્વારકામાં ગોઠવી દીધો છે. મંદિરની અંદરથી લઈને બહાર સુધી ચતુર્સ્તરીય સુરક્ષા કવચ ગોઠવાયું છે. યાત્રિકોને મંદિર પ્રવેશ પહેલાં ચેક કરવામાં આવે છે. પ્રવેશ બાદ દર્શન કરવામાં અગવડ ન પડે તે માટે બેરિકેડની પણ વ્યવસ્થા કરવામાં આવી છે. ઉપરાંત મંદિર પરિસરમાં સીસીટીવી કેમેરા સર્વેલન્સ પર પણ ઉચ્ચ અધિકારીઓની નજર છે.